המסלול הבין-לאומי של בחריין

המסלול הבין-לאומי של בחריין (בערבית: حلبة البحرين الدولية) הוא מסלול מרוצים בו מתקיימים מגוון מרוצים בקטגוריות שונות, כשהבולט שבהם הוא גרנד פרי בחריין המתקיים מאז פתיחת המסלול בשנת 2004, כחלק מאליפות הפורמולה 1. אורכו הכולל של המסלול הוא 5.412 ק"מ וקיימות מגוון תצורות בהן ניתן להתחרות.

היסטוריה
בניית המסלול הוגדרה כיעד לאומי של בחריין ונעשתה ביוזמה של נסיך הכתר של בחריין סלמאן בן חמד אאל ח'ליפה, המשמש גם כנשיא כבוד של הפדרציה המוטורית של בחריין. בבניית המסלול הושקעו 56.2 מיליון דינר בחרייני (כ-155 מיליון דולר). בניית המסלול החלה בשנת 2002, כאשר הגרנד פרי הראשון נקבע לשנת 2004. מתכנני המרוץ חששו שבניית המסלול לא תסתיים בזמן וביקשו לדחות את קיום מרוץ הבכורה. ברני אקלסטון, מנהל אליפות הפורמולה 1, דחה את הבקשה. בסופו של דבר הבנייה לא הושלמה עד סופה, אך אפשרה את קיום המרוץ, שהסתיים בניצחונו של מיכאל שומאכר.

בשנת 2007 היה המסלול לראשון שזוכה באות המצוינות של הפדרציה הבין-לאומית לרכב שניתן בשל אמצעי הבטיחות במסלול, אמצעי הטיפול הרפואי והשימוש המתקדם שנעשה בטכנולוגיה לצורך קידום נושאים אלה.

גרנד פרי בחריין היה אמור להיות מרוץ הפתיחה של עונת 2011. אירועי האביב הערבי הוביל למצב פוליטי מתוח גם במדינה והדבר הוביל לדחיית מרוץ הפתיחה בשבועיים ובהמשך הוחלט על ביטולו. בתחילת חודש יוני הודיעה FIA על כוונתו לקיים את המרוץ בחודש אוקטובר. ההודעה זכתה לביקורות רבות, הבולט מבין המבקרים היה נהג העבר דיימון היל. שבוע לאחר ההודעה על קיום המרוץ, הוציאה FIA הודעת ביטול סופית לאירוע.

תכנון ובניה
המסלול תוכנן בידי האדריכל הגרמני הרמן טילקה. חברת Cebarco-WCT הייתה החברה שהובילה את פרויקט הבנייה, שנאמד בסכום של כ-155 מיליון דולר. המסלול כולל שישה תוואים שונים בהם ניתן להתחרות כולל מסלול אובלי ומסלול ישר המיועד למרוצי דראג.

על מנת למנוע מהחול המדברי לכסות את המסלול, רוסס החול בסביבות המסלול בחומרים דביקים שמונעים ממנו לעוף במהלך המרוצים. החומר ממנו עשוי המסלול יובא ממחצבה בבייסטון היל ממחוז שרופשייר באנגליה. החומר מייצר אחיזה גבוהה מאד למכוניות במהלך המרוץ.

בפברואר 2014 נקראה הפנייה הראשונה במסלול על שמו של מיכאל שומאכר, נהג המרוצים שזכה שבע פעמים באליפות הפורמולה 1, ונפצע קשה כמה חודשים קודם לכן בתאונת סקי.

תוואי המסלול

שיאי מסלול

רשימת השיאים מעודכנת למרץ 2023Natsoft Race Results

קטגוריה נהג מכונית זמן אירוע תאריך תוואי הגרנד פרי: 5.412 ק"מ (2005–הווה) פורמולה 1   פדרו דה לה רוסה  מקלארןMP4-20  1:31.447  גרנד פרי בחריין (2005)  3 באפריל 2005 LMP1   לוקאס די גרסי  אאודי R18  1:41.511  מרוץ 6 השעות של בחריין  19 November 2016 GP2   סטופל ונדורן  דלארה GP2/11  1:43.166  GP2 (2015)  20 בנובמבר 2015 GP2 אסיה   קאמוי קוביאשי  דלארהGP2/05  1:43.604  GP2 אסיה (2009)  23 בינואר 2009 פורמולה 2   אמורי קורדל  דלארה F2 2018  1:43.848  פורמולה 2 (2022)  19 במרץ 2022 פורמולה V8   יו קנאמרו  דלארה T12 1:48.216  פורמולה V8  (2017)  18 בנובמבר 2017 GP3   לוקה גיוטו  דלארה GP3/13  1:48.228  GP3  (2015)  21 בנובמבר 2015 LMP2   פול די רסטה  אורקה 07  1:48.579  מרוץ 8 השעות של בחריין (2019)  14 בדצמבר 2019 LMH   סבסטיאן בואמי  טויוטה GR010 הייבריד  1:48.926  מרוץ 6 השעות של בחריין (2021)  30 באוקטובר 2021 פורמולה 3   פפה מרטי  דלארה 2019  1:50.867  2023 פורמולה 3 (2023)  4 במרץ 2023 GT1 (GTS)   ג'יימי דייוויס  מזארטי MC12 GT1  1:56.478  בחריין סופרקאר 500 (2005)  25 בנובמבר 2005 LM GTE   מיגל מולינה  פרארי 488 GTE Evo  1:56.942  מרוץ 8 השעות של בחריין (2019)  14 בדצמבר 2019 MRF Challenge   בנט ויסקאל  דלארה פורמולינו פרו  2:00.349  MRF Challenge  13 בדצמבר 2019 GT3   בן ברניקואט  מקלארן 720S GT3  2:00.675  מרוץ 12 השעות של המפרץ (2021) 9 בינואר 2021 פורשה קאררה קאפ   הארי קינג  פורשה 911 GT3 קאפ  2:01.631  פורשה ספרינט צ'אלנג' המזרח התיכון (2023)  4 במרץ 2023 GT2   מייק רוקנפלר  פורשה 911 (996) GT3-RSR  2:01.821  בחריין סופרקאר 500 (2005)  25 בנובמבר 2005 פרארי צ'אלנג'   לואי פרט  פרארי 488 צ'אלנג'  2:03.716  פרארי צ'אלנג' אירופה (2019)  17 בפברואר 2019 סטוק קאר   היינץ-הרלד פרנצן  Speedcar V8  2:06.825  ספיד קאר (2009)  23 בינואר 2009 V8 סופרקארס   שיין ואן גיסברגן  פורד פלקון FG  2:06.9097  דזרט 400 (2010)  27 בפברואר 2010 פורמולה ב.מ.וו   סלמן אל חליפה  מייגייל FB02  2:09.405  פורמולה ב.מ.וו אסיה (2005)  3 באפריל 2005 TCR טורינג קאר   נורברט מיכליש  יונדאי אלנטרה N TCR  2:11.155  גביע העולם בטורינג קאר (2022)  11 בנובמבר 2022 GT4   חאלד אלחמדי  פורשה 718 קיימאן GT4  2:11.675  פורשה ספרינט צ'אלנג' המזרח התיכון  19 במרץ 2022 מתווה חיצוני: 3.543 ק"מ(2005–הווה) פורמולה 1   ג'ורג' ראסל  מרצדס W11  0:55.404  גרנד פרי סאחיר  6 בדצמבר 2020 פורמולה 2   מיק שומאכר  דלארה F2 2018  1:04.087  פורמולה 2 (2020)  5 בדצמבר 2020 מתווה סיבולת: 6.299 ק"מ (2005–בווה) פורמולה 1   פרננדו אלונסו פרארי F10  1:58.287  גרנד פרי בחריין (2010)  14 במרץ 2010 GP2 אסיה   ז'ול ביאנקי  דלארה GP2/05  2:09.787  GP2 אסיה (2010)  13 במרץ 2010 פורשה קאררה קאפ   נורברט סידלר  פורשה 911 GT3 קאפ  2:32.658  פורשה סופרקאפ (2010)  13 במרץ 2010 מתווה הפאדוק: 3.823 ק"מ (2004–הווה) V8 סופרקארס   ג'ייסון ברייט  פורד פלקון BA  1:24.9102  דזרט 400 (2006)  24 בנובמבר 2006 פורשה קאררה קאפ   דריל או'יונג  פורשה 911 GT3 קאפ  1:26.0140  פורשה קאררה קאפ אסיה (2008)  8 בנובמבר 2008 פורמולה ב.מ.וו   ניקו הולקנברג  מייגייל FB02  1:26.997  פורמולה ב.מ.וו (2005)  16 בדצמבר 2005 מתווה אואזיס: 2.550 ק"מ (2004–הווה) פורשה קאררה קאפ   בשאר מרדיני  פורשה 911 GT3 קאפ  1:03.819  פורשה ספרינט צ'אלנג' המזרח התיכון (2017)  10 במרץ 2017 TCR טורינג קאר   ג'וש פיילס  הונדה סיוויק Type R TCR  1:09.824  TCR  (2017)  11 במרץ 2017 מתווה הגרנד פרי: 5.417 ק"מ (2004) פורמולה 1   מיכאל שומאכר  פרארי F2004  1:30.252  גרנד פרי בחריין (2004)  4 באפריל 2004 פורמולה 3   ג'יימי גרין  דלארה F304  1:54.048  בחריין סופרפרי (2004)  10 בדצמבר 2004 פורמולה ב.מ.וו   מארצ'י לי  מייגייל FB02  2:10.784  פורמולה ב.מ.וו אסיה (2004)  3 באפריל 2004

קישורים חיצוניים


הערות שוליים

קטגוריה:בחריין: ספורט מוטורי
קטגוריה:מסלולי מרוצים